Julen 2011 viste Danmarks Radio (DR) ti konvensjonelle førerromsfilmer fra baner rundt omkring i Danmark under navnet På skinner. I høstferien 2012 fulgte de opp med 30 filmer til, og har med det dekket nesten hele det danske jernbanenettet hvor det finnes persontrafikk. Det er til og med laget film fra Københavns metro, som fordi den er en automatbane gir passasjerene denne utsikten til vanlig. Serien ble så populær at DR også har gitt den ut som kjøpefilm.